《荆江大雪》
宋代·郑獬

长鲸戏浪喷沧海，北风吹乾成雪花。
漫空倾下不暂住，三日不见金老鸦。
天工闹巧变物境，玉作荆州十万家。
须臾堆地厚一尺，直疑天漏亡由遮。
白头老柏最崛强，压折铁干纷鬖髿。
竹屋夜倒不知数，但闻走下雷霆车。
南方瘴土本炎热，经腊犹生碧草芽。
忽遭大雪固可怪，冻儿赤立徒悲嗟。
青钱满把不酬价，斗粟重於黄金沙。
此时刺史颇自愧，起望霁景殊无涯。
有民不能为抚养，安用黄堂坐两衙。

作者简介：郑獬（1022——1072）字毅夫，号云谷，虔化人，江西宁都梅江镇西门人，因他的祖父前往湖北安陆经商，便寄居于此。商籍人安陆，详载宁都州志，少负售才词章豪伟，宋皇祐壬辰科举人，癸巳状元及第，初试国子监谢启曰，李广才气自谓无双。